b'\n_START_ARTICLE_\nBela pritlikavka\n_START_PARAGRAPH_\nB\xc3\xa9la pritl\xc3\xadkavka je astronomsko telo, ki nastane, ko zvezda z majhno ali srednjo te\xc5\xbeo umre. Te zvezde niso dovolj te\xc5\xbeke, da bi lahko ustvarile tak\xc5\xa1no temperaturo jedra, ki je potrebna za zlitje ogljika v jedrskosinteti\xc4\x8dnih reakcijah. Ko zvezda postane rde\xc4\x8da orjakinja med fazo zgorevanja helija, bo razpustila svoje zunanje plasti in tako ustvarila planetarno meglico in za seboj pustila inertno jedro ve\xc4\x8dinoma iz ogljika in kisika._NEWLINE_Tako jedro nima dodatnega vira energije, zato bo po\xc4\x8dasi oddajala svojo energijo in se ohladila. Jedro, ki tako nima ve\xc4\x8d za\xc5\xa1\xc4\x8dite proti gravitacijskem propadu preko fuzijskih reakcij, postane izjemno gosto z obi\xc4\x8dajno maso, kot bi jo imelo Sonce v velikosti Zemlje. Belo pritlikavko tako podpira le pritisk elektronske degeneracije._NEWLINE_V primeru, \xc4\x8de bela pritlikavka prese\xc5\xbee Chandrasekharjevo mejo, lahko eksplodira v supernovo tipa Ia preko t. i. procesa ogljikove detonacije._NEWLINE_Pribli\xc5\xbeno 6\xc2\xa0% vseh zvezd so bele pritlikavke.'